朋友話bingo & cook 夜晚一定好多人，唔記得book位就要等好耐，所以我地兩個就搵咗一個星期三晏晝去食~ 去到發現晏晝果然好少人，我地就坐咗近窗嘅卡位~我同個friend兩個人order咗一個韓式無骨炸雞同埋忌廉芝士炒年糕，份量好多。首先講炸雞~ d 雞岩岩炸好，因為我地嗌嘅係無骨炸雞，加上每塊雞都好大舊，啖啖肉真係好正！！！！同炸雞一齊上嘅薯仔都好入味！！！忌廉芝士炒年糕先係重頭戲！！用料好豐富之外，忌廉汁好濃，不過一個人食就有d滯，建議2-3個人share~